Bogdan Bălănescu a luat "foc" la FANATIK SUPERLIGA după ce Andrei Nicolescu a făcut aluzii de blat la meciul FC Voluntari – Hermannstat, iar administratorul special al lui Dinamo a fost chemat la comisii.
FC Voluntari a luat decizia să facă toate demersurile împotriva lui Andrei Nicolescu după acuzațiile grave aduse în urma victoriei ilfovenilor în fața lui Hermannstadt, scor 1-0: "Nu poţi să îmi exprim uimirea faţă de aceste acuzaţii. Plângerea noastră este deja redactată, luni dimineaţa o ducem la Comisia de Disciplină.
Nicolescu a jignit tot clubul. Nu suntem un club cu un brand ca al lui Dinamo, nu avem suporterii lui Dinamo. Dar ne facem treaba onest, atât administrativ, cât şi jucători şi staf… Suntem unde suntem pentru că aruncăm cu noroi în curtea altuia.
I-am ajutat pe cei de la Dinamo în această vară. Adam Nemec avea nişte bani de primit de la Dinamo şi am fost de acord, eu garantând că îşi va primi banii… Domnul Nicolescu a stat două zile la mine în birou. Apoi vine şi aruncă noroi în jucători", a fost discurul dur al oficialului ilfovenilor.
La ce s-a referit totuși Bogdan Bălănescu și de ce a fost nevoit administratorul special al lui Dinamo "să stea două zile în birou" la președintele lui FC Voluntari? FANATIK scoate la lumină toată povestea.
Adam Nemec a plecat cu scandal de la Dinamo după ce nu și-a încasat salariul timp de 6 luni. Atacantul slovac avea un salariu lunar de 15.000 de euro și un bonus de 500 de euro pentru fiecare gol.
Nemec a decis să dea în judecată Dinamo la FIFA, iar vârful a câștigat procesul și avea de primit 170.000 de euro deoarece mai avea un an de contract, în condițiile în care "câinii" trebuiau să îi plătească și pe Raul Albentosa, Ante Puljic, Janusz Gol și Joseph Akpala.
Bogdan Bălănescu, fostul președinte al lui Dinamo, a intervenit și a amânat plata pentru Adam Nemec, așa cum a declarat, oferind o gură importantă de oxigen pentru conducerea lui Dinamo. De aceea, Bălănescu a fost extrem de iritat în urma acuzelor de blat ale lui Andrei Nicolescu.
Din informațiile FANATIK, în urma procesor pierdute la FIFA, Dinamo a avut de plătit către foștii jucători 570.000 de euro, iar intervenția lui Bogdan Bălănescu a fost mai mult decât bine venită.
Andrei Nicolescu riscă să fie suspendată după o declarație surprinzătoare: "Mi-a lăsat un gust amar partida de la Voluntari. Nu am văzut intensitate. A lipsit total intensitatea într-un moment în care se joacă într-o anumită viteză fotbalul. Mă gândeam că prieteniile din fotbal au dispărut, dar se pare că m-am înșelat", a spus oficialul dinamovist la Prima Sport.